google/wiki40b huggingface dataset:
Berg Sparebank

Berg Sparebank er en lokal sparebank med hovedkontor i sentrum av Halden. Markedsområdet strekker seg fra Halden til Fredrikstad. Foruten bankvirksomhet har banken også eiendomsselskap, Berg Sparebanks Eiendomsmegling AS, dette er tilsluttet Terra eiendomsmegling.

Historikk

Berg Sogneselskap, opprinnelig Bergs Agerdyrknings- & Industrieselskap, ble stiftet i 1810. Blant selskapets viktigste oppgaver var utlån av kornvarer fra kornmagasinet og kapital fra pengefondet. Opprettelse av sparebank var lenge diskutert, og i 1872 opprettet Berg Sogneselskap for egen regning Berg Sparebank. Dette var forløperen til dagens sparebank, men denne opphørte etter 20 års drift.
Ny etablering skjedde under første verdenskrig (1915). Banken leide lokaler i Svenskegata av Fredrikshalds Meieribolag, den månedlige husleien var kr. 30,-. Ved etableringen hadde banken kun en lønnet funksjonær. I tillegg var ett av styremedlemmene ulønnet til stede. Ekspedisjonstiden var 10 – 14 hver dag. Fra 1918 besto staben av banksjef, kasserer og bokholder. Frem mot 25 års jubileet i 1940 økte staben med assistent og volontør. Etableringen under første verdenskrig skapte utfordinger under etterkrigsdepresjonen, men banken ble forsiktig drevet og kom seg relativt uskadd gjennom utfordringene. Innskuddsmassen falt imidlertid fra 2,6 mill. i 1925 til 1,8 mill. i 1940.
Lokalene i Svenskegata ble etterhvert for små, og 1. januar 1959 ble nytt bankbygg i Storgata 10 tatt i bruk. I forbindelse med kommunesammenslutningen mellom Halden, Berg og Idd i 1967 valgte bergsokningene å la Berg Sparebank fortsette som selvstendig bank, og hele Halden ble etter hvert definert som markedsområde.
I 1981 ble bankens første filial etablert på Brødløs, filialen har vært viktig for den positive veksten banken har hatt de senere årene. I 2003 ble eiendomsselskapet Berg Sparebanks Eiendomsmegling AS opprettet. I 2006 ble bankens primære markedsområde utvidet til også å omfatte Fredrikstad. Rådgivningskontoret ble åpnet i kontorfellesskap med Terra Eiendomsmegling i Fredrikstad, forøvrig også med adresse Storgata 10.
Javier Sotomayor

Doping

Mot slutten av hans karriere testet han to ganger positiv for forbudte substanser. Under de panamerikanske lekene i 1999 testet han positiv for kokain. En to-årig utestenging ble anket av det kubanske idrettsforbundet og i en omstridt avgjørelse kortet IAAF sperren til et år slik at han fikk delta i Sommer-OL 2000. 
I juni 2001 testet han igjen positiv, denne ganger for det anabole steroidet nandrolon. Dette ville ha ført til livstidsutestengelse og før han ble dømt annonserte han i september 2001 at han trakk seg tilbake fra idretten.
Meleuz

Meleuz (russisk: Мелеу́з) er en by i Republikken Basjkortostan i Russland. Den ligger der hvor elva Meleus munner ut i elva Belaja, ei sideelv til Kama, rundt 200 km sør for Ufa. Innbyggertall: 62 949 (folketelling 2002).
Hanne Fjeldstad

Hanne Fjeldstad (født i Skien 19. desember 1987) er en oslobasert sanger og låtskriver. 
Hun er kjent for sin tidløse og særpregede vokal, som kan gi assosiasjoner til vokalister som Cass Elliot fra The Mamas & the Papas. 
Siden 2014 har Hanne Fjeldstad vært aktuell med  flere singler, gitt ut EP`en «When All the Lights Are Out», produsert av den norske musikeren og produsenten Kenneth Ishak og hatt opptredener på en rekke større scener og festivaler i Norge. Hun har bl.a spilt på festivaler som Slottsfjellfestivalen i Tønsberg, Klubbøya, Parkteatret, by:larm 2017 og miniøya. 
Siden 2015 har Hanne vært tilknyttet selskapet Safe & Sound Recordings drevet av musiker og artist Alexander Lindbäck.
Duro Raapoto

Biografi

Han var sønn av presten og kirkelederen Samuel Raapoto.
Raapoto var opptatt av identitet og fremmet betegnelsen maohi som navn på den opprinnelige franskpolynesiske befolkningen. Han la fram sitt syn på hva det vil si å være maohi i artikkelen «Maòhi, ou l’identité bafouée», trykket i tidsskriftet Journal des Missions Évangélique i Paris i 1978. Arbeidene hans er beskrevet som å bære preg av tendens til synkretisme og millenarisme og har inspirasjon fra frigjøringsteologi. Raapoto var aktiv i det reformerte kirkesamfunnet Église évangélique de Polynésie français og medvirket til at det i 2004 skiftet navn til Église protestante ma'ohi.
Som lingvist utarbeidet Raapoto et av de to rettskrivingssystemene som er i bruk for tahitisk språk. Han ble i 1983 medlem av Académie Tahitienne – Fare Vāna'a.
Raapoto er beskrevet som «sannsynligvis den mest innflytelsesrike tahitiske intellektuelle i andre halvdel av det tjuende århundre.»
Radio Jerevan

Radio Jerevan er vitsesjanger som var særlig populær på 1970- og 80-tallet i Sovjet-tiden i Øst-Europa. Vitsene omhandlet en fiktiv radiostasjon som sendte fra Jerevan i Armenia, som tok i mot spørsmål fra lytterne og gav absurde svar som ofte gjorde narr av avviket mellom virkeligheten og myndighetenes propaganda.

Eksempler

Spørsmål: Hvorfor har vi bare et parti i Sovjetunionen?

Svar: Fordi folket ikke har råd til å fø på et til.
Spørsmål: Hva er forskjellen mellom kristendom og sosialisme?

Svar: Kristendommen preker fattigdom og forsakelse. Sosialismen setter det ut i livet.
Spørsmål: Hvilket land er verdens største?

Svar: Cuba. Regjeringen sitter i Moskva, hæren holder til i Angola og folket er i Florida.
Spørsmål: Hvorfor har Sveits en sjøfartsminister?

Svar: Hvorfor ikke, Sovjet har jo en justisminister!
Spørsmål: Hvordan lager man en polsk hamburger?

Svar: Et kjøttrasjoneringskort mellom to brødrasjoneringskort.
Je suis partout

Mellomkrigstiden

I starten fokuserte Je suis partout kun på å dekke internasjonale emner, uten å vise høyreekstreme tendenser. Redaktørene var dog sterkt påvirket av ideene til Charles Maurras og den fascistiske bevegelsen Action Française, og dette viste seg snart i det redaksjonelle innholdet. Mer moderate journalister sluttet i protest.
Tidsskriftet ble et viktig talerør for anti-parlamentarisme, nasjonalisme og kritikk av såkalte dekadente institusjoner og kultur i den tredje republikken. Det knyttet seg til tidens fascistiske bevegelser, både i Frankrike og utlandet. Fra oktober 1932 støttet det fullt ut Benito Mussolini, da italiensk politikk ble dekket med et spesialnummer. Je suis partout holdt med den spanske Falangen, den rumenske Jerngarden, den belgiske Rex-bevegelsen til Léon Degrelle, samt Oswald Mosley og hans lille British Union of Fascists. Fra 1936 var det også åpent for nazismen og Adolf Hitler.
Til tross for sine internasjonale forbindelser, anbefalte Je suis partout å ikke kopiere fra utlandet når man skulle etablere et fascistisk regime: «Vi vil vurdere utenlandsk fascisme kun gjennom fransk fascisme, den eneste virkelige fascismen» (14. april 1939). Derfor aktet de Jacques Doriot som forsøkte å samle det ekstreme høyre i Frankrike til én front.
Den antisemittiske retorikken i tidsskriftet eksploderte etter Stavisky-skandalen og forsøket på høyrekupp 6. februar 1934. Den ble direkte giftig etter at den venstreorienterte Folkefronten dannet regjering i 1936, ledet av den jødiske Léon Blum (1936). Fra 1938 av konkurrerte Je suis partout med den rasistiske propagandaen i Nazi-Tyskland, ved å utgi spesialutgavene Les Juifs (Jødene) og Les Juifs et la France (Jødene og Frankrike). Ekstremismen fikk utgiveren Fayard til å bryte med tidsskriftet, og det ble solgt til et nytt styre som inkluderte argentineren Charles Lesca (som ifølge egen beskrivelse var «en fascist like ekte som han var rolig» "). Rett før andre verdenskrig ble tidsskriftet forbudt.

Samarbeidslinje

Je suis partout kom ut igjen i 1941. Tidsskriftets samarbeidslinje (med de tyske okkupantene) førte til hard kritikk fra Maurras, som sa det opp. Je suis partout triumferte som stemmen til det ekstreme høyre, og oppfordret til mord på jøder og politikere fra den tredje republikken: «Døden til menn som har gitt oss så mye sorg....hele det franske folk krever det» (6. september 1941). Det hadde en sterk innflytelse på intellektuelle og ungdommen, opplaget steg fra 46 000 i 1939 til 250 000 i 1942.
Robert Brasillach var sjefredaktør fra juni 1937 til september 1943 (han ble henrettet for forræderi i 1945). Brasillach ble regnet som altfor tilbakeholdende, og ble byttet ut med Pierre-Antoine Cousteau, broren til Jacques Cousteau. Cousteau brøt med røttene til Je suis partout og tilpasset det til det nazistiske styret, ved å slutte seg til den nazistiske anti-intellektualismen og propagandere for Waffen-SS. Flere av redaktørene sluttet seg til Parti Populaire Français eller Milicen. Det fortsatte å komme ut til så sent som august 1944 (da Paris ble frigjort).
Blåtanagar

Utbredelse

Den forekommer i Bolivia, Colombia, Ecuador, Peru og Venezuela.
Pararchaeidae

Utseende

Små (opptil 3 mm) edderkopper, blekgule til brunlige på farge, ofte med distinkte fargemønstre. Hode-området er tydelig hevet over og avgrenset fra resten av forkroppen, med åtte øyne og ganske få hår. Chelicerene er forholdsvis lange og slanke, innsnevret med roten, med noen knudrete tenner ytterst. Forkroppen er delvis skjellkledt, beina nokså korte. Bakkroppen er oval, med fire groper (sigillae, på innsiden er det muskelfester) som danner et rektangel på oversiden.

Levevis

Denne familien finnes i skog. Artene lever mellom mose, under råtnende trestammer, også oppe i trær, i barksprekker eller mellom tett løvverk. Hunnene lager egg-sekker av hvit silke som er mye større enn hunnen selv, gjerne under steiner.

Utbredelse

Familien er bare kjent fra Australia og New Zealand.
Øivind Hansen

Utdannelse

Hansen avla i 1942 middelskoleeksamen og ble samme år rekruttert til Den Kongelige Mynt som læregutt, da han allerede som skolegutt viste talenter som tegner. Høsten 1942 reiste han til Oslo der han gikk i gullsmedklassen ved Statens håndverks- og kunstindustriskole. Han fikk undervisning i frihåndstegning og modellering, med blant andre Torbjørn Alvsåker som lærer. I 1946 avla han diplomeksamen ved Skolen for brukskunst. Hansen reiste deretter til utlandet for å utdanne seg videre. I årene 1946 til 1947 var han først hos myntgravør Leo Holmgren ved Kungliga Myntverket i Stockholm og deretter hos Lucien Bazor ved La Monnaie i Paris, der han studerte medaljekunst. Hansen gjorde i 1966 en studiereise til Roma, der han oppholdt seg ved myntverket La Zecca under medaljekunstneren Francesco Giannone.

Utstillinger

Hansen stilte ut sine arbeider både nasjonalt og internasjonalt. I 1967 holdt han sin første separatutstilling på Kongsberg, en begivenhet som ble dekket i Dagsrevyen og i programmet Epoke, der hans læremester fra Paris, Lucien Bazor, også medvirket. Utstillingen ble året etter vist i Oslo. I anledning hans tredveårsjubileum som myntgravør ble det i 1979 avholdt jubileumsutstilling over hans produksjon i Kunstindustrimuseet i Oslo. Hansen var representert ved 20 av de internasjonale utstillingene arrangert av Fédération internationale de la médaille d'art (FIDEM).

Utmerkelser

Hansen ble i 1987 tildelt Kongens fortjenstmedalje i gull, en medalje han selv var ansvarlig for den kunstnerlige utforming av.
Nils Aas utførte i 1979 en støpt bronsemedalje med Hansens portrett.
United States Statutes at Large

United States Statutes at Large er den offisielle, permanente samlingen av lover, vedtak og resolusjoner vedtatt av Kongressen. Samlingen publiseres og nummereres etter hver kongressesjon som en kompilasjon av sesjonens enkeltvedtak.
Utgivelsen av United States Statutes at Large begynte i 1845 av det private forlaget Little, Brown and Company, med hjemmel i en kongressresolusjon. I 1874 overførte Kongressen utgivelsesmyndigheten til det offentlige organet Government Printing Office. Den praktiske publiseringen utføres i dag av National Archives and Records Administration.
Qualcomm Snapdragon

Snapdragon er en serie System on a chip (SoC) som blir utviklet og solgt av Qualcomm for mobilt utstyr. Mikroprosessorene i disse enhetene benytter RISC instruksjonssettet ARM, og kan innbefatte flere kjerner, en grafikkprosessor, et mobilt bredbåndsmodem og annen programvare og maskinvare for å støtte NAVSTAR Global Positioning System, kamera, gestgjenkjenning og video. Mikroprosessorene er innbakt i mange systemer, deriblant mobiltelefoner basert på Googles Android og Windows Phone. De blir også brukt i NettPC’er, i biler og annet utstyr.
Portfestningen i Warszawa

Historie

Portfestningen var fra begynnelsen av anakronistisk og hadde ingen større beskyttende funksjon, hovedsakelig på grunn av utviklingen av artilleriet. Den ble brukt til beskyttelsen av byen kun én gang, under krigen med Sverige, da den ble gjeninntatt av hæren til kong Jan II Kasimir den 30. april 1656.
I det 18. århundre ble portfestningen delvis revet, og i det 19. århundre ble restene innlemmet i mursteinshus bygd i dens plass. I årene 1937–1938 ble et av husene revet og deler av murene samt den vestlige del av broen rekonstruert under ledelse av Jan Zachwatowicz.
Under den tyske invasjonen av Polen i 1939 samt Warszawaoppstanden ble hele Gamlebybebyggelsen ødelagt. Etter krigen ble det bestemt å ikke gjenoppbygge mursteinshusene som hadde stått på plassen til bymurene på grunn av pengemangel, derimot valgte man å gjenoppbygge portfestningen. Rekonstruksjonen ble gjennomført i årene 1952–1954 under ledelse av Wacław Podlewski etter tegninger fra det 17. århundre. Man tok blant annet i bruk gotisk murstein fra revne mursteinshus i Wrocław og Nysa.
Largidae

Utseende

Middelsstore til ganske store, mer eller mindre ovale teger, ofte røde eller brunlige. Hodet er trekantet, uten punktøyne (ocelli). Antennene er ganske lange og slanke og består av fire ledd. Kroppen er ofte oval og noe flat, men kan være ganske langstrakt.

Levevis

Largidae lever av å suge plantesafter, men forholdsvis lite er kjent om biologien deres. Mange av artene ser ut til å kunne gå på et vidt spekter av ulike planter. Arten Lohita grandis kan gjøre noe skade på ulike kulturvekster.
Fylkesvei 6710

Fylkesvei 6710 (Fv6710) i Trøndelag går mellom Fuglem og Solem i Selbu kommune. Veien er 2,6 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 962 (Sør-Trøndelag).
Ingjerd Østrem Omland

Bakgrunn

Hun startet musikkarrieren i 2005 da hun inngikk platekontrakt med MTG og holdt to konserter på by:Larm i Stavanger. Det samme året opptrådte hun også på TV flere ganger, samt på flere festivaler rundt om i Norge.
Siden debuten i 2005 har hun spilt mange konserter lokalt, nasjonalt og internasjonalt. Hun har blant annet gjestet By:Larm i Stavanger, Visefestivalen i Egersund, Quartfestivalen, Norway Cup, VG-lista topp 20, Fjellparkfestivalen i Flekkefjord, Smuget, Valle Hovin, Checkpoint Charlie og Pulpit Rock Festival i Stavanger. Hun har også holdt konserter i Manchester, København og i London.
Våren 2007 turnerte hun i Danmark i samarbeid med Warner Chapell. Det resulterte i at hun spilte inn en duett med den danske artisten Juncker, som slapp plate høsten 2007. Samme år  jobbet Moi med produsent Chris Young (blant annet Wu Tang Clan) i New York, og skrev låter med blant andre Chris Barron fra Spin Doctors.
Hun har deltatt i flere programmer av NRK TVs underholdningsserie Beat for beat.
I 2009 dro Moi ut med sitt nye bandprosjekt Salvador/Bahia. Dette var et samarbeid med produsenten Geir Luedy (som tidligere hadde produsert plater for blant andre Karin Park og Susanne Sundfør), musikeren Hans Petter Aaserud (fra Trang Fødsel) og Dominic Owen (britisk produsent og DJ, som blant annet har samarbeidet med Notorious B.I.G.). Bandet lagde bossanova-inspirert, dansbar pop. Moi deltok i prosjektet som vokalist og låtskriver.
I 2010 vant hun Kaizers Orchestras konkurranse om å laget den beste coverversjonen av sangen «Hjerteknuser» (som Rolffa også fikk en hit med), og i 2011 ga hun ut albumet Chair-o-planes.
Moi gjennomfører flest konserter som soloartist, men har også et eget band bestående av Rolf Kloster (gitar), Thomas Kvam (bass) og Bernt Yngve Kvam (trommer).

Album

2005 – My Way This Way
2011 – Chair-o-Planes Part One

Singler

2005: More to Life
2005: Love never ends
2005: Love me your way
2010: Hjerteknuser
2011: Ingenting
2012: Syng meg i søvn

Medvirker på

2007: Big Fish (med Kloster)
2010: From Now On (med Tommy Fredvang)
2011: Prelude EP (med Souldrop)
Michihiro Yasuda

Japans herrelandslag

Michihiro Yasuda spilte syv landskamper for Japans herrelandslag.
Landgrevskapet Hessen

Landgrevskapet Hessen (tysk: Landgrafschaft Hessen) var et fyrstedømme i Det hellige romerske rike. Det bestod som samlet enhet fra 1264 til 1567, da det ble oppdelt mellom Filip I av Hessens sønner.
Thita

Levevis

Disse billene har larver som lever i død ved.

Utbredelse

Artene er utbredt i Sørøst-Asia (Filippinene og Borneo).
Wasa (forskningsstasjon)

Wasa er en svensk forskningsstasjon i Antarktis, beliggende omtrent 130 kilometer fra kysten på nunataken Basen i Vestfjella i Dronning Maud Land. Et par hundre meter unna ligger den finske stasjonen Aboa, som sammen med Wasa utgjør den såkalte Nordenskjöldbasen. Stasjonene samarbeider tett både innen forskning og logistikk. Wasa drives av det svenske polarforskningssekretariatet og er kun bemannet om sommeren. Stasjonen ble etablert i sesongen 1988/89 og har plass til 12–16 personer.
Hovedbygget er 17,5x7,6 m, bygget i tre og står på 1,5 m høye påler for å unngå opphoping av drivsnø. Hovedbygget består av fire soverom, et stort kjøkken og oppholdsrom. Dessuten finnes badstu, dusj og vaskerom. I tilknytning til hovedbygget ligger generatorhuset, et bygg på 7,5x6 m. Bygget, som består av tre containere, inneholder generatorer, vannforsyningsanlegg og verksted.
Schmidt–Cassegrain-teleskop

Oppfinnelse og design

Den amerikanske astronomen og linsedesigneren James Gilbert Baker foreslo et Cassegrain design første gang for Bernhard Schmidts Schmidt-kamera i 1940.
Branäs

Branäs er et skianlegg i Värmland i Sverige. Området har flott natur, med masse skog og et rikt dyreliv. Bl.a. masse elg, orrfugl, harer og ulike fugler.
Det bygges for tiden et nytt hotel på stedet som skal ha en kapasitet til 330 sengeplasser.
Charles Douglass

Bakgrunn

Douglass ble født i Mexico til en amerikansk familie. Hans far, som var ingeniør, var der på et oppdrag, men familien flyttet tilbake til hjemlandet ikke lenge etter. Charles vokste opp i Nevada, hvor han også tok ingeniørutdanning.

Karriere

Han arbeidet så som lydingeniør, blant annet ved CBS Radio i Los Angeles. 
Andre verdenskrig: Under andre verdenskrig tjenestegjorde han i marinen med utvikling av radarsystemer. Etter fortsatte han i marinereserven og fikk etter hvert kommandørkapteins grad. 
Sivilt fortsatte han i CBS og var med på utviklinga av tv-mediet.

Latterboksen

I radio- og tv-sendingenes barndom foregikk det meste av underholdningsprogrammer med publikum til stede. Det forekom ikke sjelden at produsentene var misfornøyd med publikums respons – manglende eller beskjeden latter, for mye latter, for sen respons og så videre. Charles Douglass tok oppgaven med å avhjelpe dette. Han samlet timevis med latter, applaus og andre publikumsreaksjoner på en spesiell båndspiller, latterboksen (The Laff Box). Dermed hadde han materiale til å forlenge eller endre på den naturlige reaksjonen.
I begynnelsen skjedde dette på direkten, men da man på slutten av 1950-tallet gikk over fra å spille inn på film til å benytte videobånd, gav dette også større muligheter til å redigere innspillingen i ettertid. Slik klipping gav gjerne et uryddig lydspor. Douglass kunne da hjelpe til med å «utjamne» publikums reaksjoner. Etter hvert oppdaget både produsenter og artister de store mulighetene som lå i latterboksen. Fra å foreta mindre justeringer gikk en over til å lage et heilt nytt lydbilde.
Utover på 1960-tallet ble det mer og mer vanlig å spille inn komiserier uten annet publikum enn latterboksen, en teknologi som Douglass – gjennom selskapet Northridge Electronics – hadde tilnærma monopol på til ut på 1970-tallet. Boksen fantes bare i et eksemplar, og Douglass bevokta den strengt. 
Charles Douglass pensjonerte seg i 1980. I 1992 fikk han en spesiell Emmy-pris for sitt virke. Sønnen Robert overtok Northridge Electronics. Han har vunnet ei rekke Emmy-priser innen lydfaget.
Waves of Visual Decay

Waves of Visual Decay er et musikkalbum med Communic, utgitt i 2006.
Hilda Geiringer

Biografi

Hilda Geiringer tok doktorgrad i matematikk i Wien i 1917. 1921 fikk hun en assistentstilling i anvendt matematikk hos Richard von Mises ved Universitetet i Berlin. Samme år giftet hun seg med statistikeren Felix Pollaczek, som hun fikk en datter med, men skilte seg kort tid senere. 1927 ble hun privatdosent (den første kvinnelige sådanne innen matematikk i Tyskland) og ble innstilt til en professorstilling i 1933, men på grunn av hennes jødiske avstamning ble utnevnelsen lagt på is etter Hitlers Machtergreifung. Etter ett år ved institutt for mekanikk i Brussel fulgte hun von Mises til Istanbul, hvor hun ble professor. Begge flyttet videre til USA i 1939.
Etter å ha blitt utsatt for rasediskriminering i Tyskland, ble hun utsatt for kjønnsdiskriminering i USA og slet til tross for sine kvalifikasjoner med å få en fast universitetsansettelse. Hun underviste ved Bryn Mawr College og Brown University. Geiringer og von Mises giftet seg i 1943. Året etter ble hun professor og instituttleder ved Wheaton College, som imidlertid ikke kunne tilby noe godt matematisk fagmiljø. Etter von Mises’ død utgav hun sin manns etterlatte skrifter (i en midlertidig forskerstilling ved Harvard University).
Shin-Onoda kraftverk

Shin-Onoda kraftverk er et varmekraftverk i Japan, og ligger i Yamaguchi prefekturet. Installert produksjonseffekt er 1000 MW, fordelt på 2 like store blokker. Operatør er Chugoku Electric Power Co Ltd.
Anlegget ble utbygd omkring årene 1985–1987. Brenselkilden er kull. Teknologien er levert av Toshiba.
Lee County (Kentucky)

Historie

Lee County ble dannet i 1870. Mange kilder sier det var oppkalt etter general Robert E. Lee, og at det er mulig at det ble dannet nær tidspunktet for Lees død. Andre kilder sier at County ble oppkalt etter Lee County, Virginia, eller for Henry «Light Horse Harry» Lee.
A-Ma-tempelet

A-Ma-tempelet, kantonesisk: Ma Kok Miu (tradisjonell kinesisk: 媽閣廟, forenklet kinesisk: 妈阁庙, jyutping: Maa1 Gok3 Miu6, pinyin: Māgé Miào. portugisisk: Templo de A-Má) er Macaos mest kjente tempel. Det ble bygd i 1488, under Ming-dynastiet, og er Macaos eldste tempel. Det ligger på vestsiden sør på Macaohalvøya, rett under Barra-høyden. 
Det taoistiske tempelet er viet til gudinnen A-Ma, bedre kjent under navnet Mazu eller Tin Hau, som foretrekkes på Hongkong-siden av Perleelven. Hun skal ha hjulpet fiskere og handelsfolk på havet, til å komme trygt i havn. Det opprinnelige tempel var allerede på plass da portugiserne ankom på 1500-tallet, og tempelet gav antagelig byen dets navn. Dette er enda tydeligere i det kinesiske bynavnet: Aomen. Det kantonesiske navnet på byen er Ou Mun. Det er mulig at det portugisiske navnet Macai er avledet av svaret på spørsmålet: «Hvor er vi kommet nå»? Svar: «A-Ma gau» – A-Mau-viken.
Det nåværende tempel er antagelig fra 1600-tallet. Den årlige A-Ma-festivalen finner sted en gang i tidsrommet sent april – tidlig mai hvert år.